钦定古今图书集成/方舆汇编/职方典/第1354卷 > 《新州谒六祖禅师》前人
## 钦定古今图书集成/方舆汇编/职方典/第1354卷 > 《新州谒六祖禅师》前人

“謪居窜炎壑，孤帆淼不系。别家万里馀，流目三春际。
猿啼山馆晓，虹饮江皋霁。湘岸竹泉幽，衡峰石阁闭。
岭嶂穷攀越，风涛极沿济。吾师在衡阳，欣此得躬诣。
洗虑宾空寂，焚香结精誓。愿以有漏躯，永薰无生慧。
物用益冲旷，心源日蓊蘙。伊我获迷途，游道回晚计。
宗师信舍法，摈落文史艺。坐禅罗浮中，寻异南海裔。”
何辞御魑魅，自可乘炎疠。回首望旧乡，云林浩亏蔽。
不作别离苦，归期多年岁